সদরের মাঠপাড়া এলাকার খামারি জাকির হোসেন জানান, এবারের কুরবানির ঈদে খামারে ৫০টি গরু আছে। দেশীয় পদ্ধতিতে লালন পালন করে খামারে বেড়ে উঠা এসব গরুর চাহিদা ক্রেতার কাছে সব সময়ই পছন্দের তালিকায় প্রধান হিসাবে বিবেচত। সবজি, ঘাস, ভূসি, খৈল, ভাতের মাড় গরুর প্রধান খাবার। তবে গো-খাদ্যের দাম বেড়ে যাওয়ায় এবং বাহিরে থেকে গরু জেলাতে প্রবেশের কারণে লাভ আসবে না বলে ধারনা করা যাচ্ছে। এক সময় মিরকাদিমে ছিলো তেলের ঘানি বা মিল, ধান-চালের মিল। তাই খুব সস্তায় খৈইল, ভুষি, খুদ, কুড়া পাওয়া যেত। এখন চালের মিল থাকলেও খৈল, ভুষি, কুড়ার দাম বেশী। ৫০ কেজি চালের কুড়া ৮শ টাকা, ৫০ কেজি চালের খুদ ১৭শ ৫০ টাকা, ৩৫ কেজি গমের ভূষি ১৩শ টাকা। আগে ঈদের ১০-১৫দিন আগেই খামারে বসে গরু বিক্রি হয়ে যেতো। কিন্তু এখন খামারে দুঃশ্চিন্তায় দিন যাপন করতে হচ্ছে। গরু মোটা-তাজাকরণ পদ্ধতি দেশিয় পদ্ধতিতে হওয়ায় এই অঞ্চলের মানুষের কাছে ব্যপক সুনাম অর্জন করেছে। কিন্তু এবারের ঈদে খামারে দেশীয় পদ্ধতিতে তৈরি গরুর বাজার লোকসানের মুখে বলে জানান তিনি।